Brummenæs & Torgersen

Brummenæs & Torgersen var et norsk skipsrederi, det utmerket seg ved å være Europas - muligens også verdens -  første skipsrederi opprettet av kvinner.«Rederkvinnene i Haugesund», Dagens Næringsliv 1. januar 2016«Rederinnene i Haugesund», fra magasinet Blikk, 31. mars 2014 Rederiet ble etablert og drevet av Hanna Brummenæs (1860–1942) og Bertha Torgersen (1864–1954).«Brummenæs & Torgersen - Europas første kvinnelige skipsredere.», fra nettstedet skipshistorie.net Rederiet Brummenæs & Torgersen kjøpte sitt første skip i 1909 og hadde i sin mest aktive periode totalt 15 skip med rundt 200 ansatte,«Skipsrederdamene», fra magasinet Blikk, 14. april 2005 det ble nedlagt i 1954.«Mannedamene fra Haugesund» , artikkel fra Aftenbladet 26. august 2004

Under første verdenskrig gikk alle skip som rederiet Brummenæs & Torgersen, men med erstatningssummene ble det kjøpt inn flere, brukte skip. Under andre verdenskrig ble igjen alle, unntatt ett, av rederiets skip senket, det siste gikk tapt høsten 1945 og ved det opphørte selve driften av skip.«Brummenæs & Torgersen-flåtens skjebne 1940-45» , fra nettstedet krigsseileren.com

Ved Bertha Torgersens død i 1954 ble boet etter de to gjort opp, halvparten av formuen gikk til slektningene mens den andre halvparten på rundt 6 millioner ble fordelt på fire legater til gode formål; kvinner som ikke klarte seg selv, ubemidlede fra handelsstanden, trengende sjøfolk og støtte til utdanning.«Vedlegg» , fra Universitetet i Bergen Legatene er fremdeles aktive og deler ut midler.«Hanna Brummenæs og Bertha Torgersens legat» , fra nettsidene til Haugesund kommune«Hanna Brummenæs og Bertha Torgersens legat for gamle og syke» , fra nettsidene til Haugesund kommune

 Dokumentarfilm og -teater 
I 2004 ble det vist en dokumentarfilm om de to damene bak rederiet. Den om lag 30 minutter lange dokumentaren fikk tittelen Mannedamene, og var produsert av Karl Johan Paulsen. Filmen ble vist på NRK 14. april 2005.

I 2014 ble skuespillet Rederinnene om de to damene satt opp av teaterkompaniet Scenekraft i samarbeid med Haugesund Teater.«Rederinnene mer enn bare lokal historie» , fra nettstedet maritimt-forum.no

 Referanser 

 Litteratur 
  Leif M. Bjørkelund og E. H. Kongshavn: Våre gamle skip. Skipshistorisk billedbok for Haugesund, Kopervik og Skudeneshavn, Aksdal : Lokalhistorisk stiftelse, 1996 ISBN 8291559023 (Ebok fra bokhylla.no)
 Øyvind Bjørnson: Dei trødde sjøen: Haugesund 1914–1950, Vigmostad & Bjørke 2007 ISBN 9788241903243
 Morten Hammerborg: Skipsfartsbyen: Haugesunds skipsfartshistorie 1850–2000, Eide Forlag 2003 ISBN 9788251406635
 Arne Vestbø: Brummenæs & Torgersen: Verdens første kvinnelige skipsredere, Cappelen Damm, 2021 ISBN 978820270324

 Eksterne lenker 
 «De gjerrige skipsrederne», artikkel fra NRK 24. juli 2013

Kategori:Norske rederier
Kategori:Selskaper etablert i 1909
Kategori:Selskaper opphørt i 1954
Kategori:Artikler i sjøfart-prosjektet